**О Б Щ И Н С К И С Ъ В Е Т - Н И К О П О Л**

-------------------------------------------------------------------------------------------------

**П Р О Т О К О Л**

**№ 61**

Днес **23.05.2019г**. /четвъртък/ от 10.00 часа в заседателната зала на Община Никопол се проведе **шестдесет и първото** заседание на Общински Съвет – Никопол.

На заседанието присъстват: общинските съветници, Кмета на Община Никопол – д-р Валерий Желязков, зам.Кмета на общината- арх.Бойко Балтаков.

Заседанието се председателства от Красимир Халов – Председател на ОбС – Никопол, протоколчик – Христина Миланова- главен специалист в ОбС – Никопол.

Красимир Халов: Уважаеми общински съветници, уважаеми г-н Желязков, уважаеми арх.Балтаков, на основание чл.23, ал.4, т.1 от ЗМСМА, откривам днешното **шестдесет и първо**  заседание на Общински съвет – Никопол.

Имаме кворум, от 17 общински съветника в залата присъстват 15, отсъстват – Илияс Усув и Ахмед Юсеинов.

Колеги, първо искам да Ви благодаря за експедитивността, за това, че се отзовахте и присъствате на днешното заседание.

Материала е пред Вас, запознахте се с него, имате ли допълнения, предложения и съображения по така представения Ви проект за дневен ред?

Виждам, че нямате, преминаваме към гласуване на дневния ред, моля гласувайте.

ГЛАСУВАЛИ – 15 СЪВЕТНИКА

„ЗА“ – 15 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ОБЩИНСКИ СЪВЕТ – НИКОПОЛ ПРИЕ СЛЕДНИЯ**

**ДНЕВЕН РЕД:**

**1**.Докладна записка **относно:** Отмяна на Решение № 456/15.05.2019г. и приемане на ново Решение заКандидатстване с проектно предложение по Процедура чрез подбор от ИСУН: BG06RDNP001-19.253, ”МИГ Белене – Никопол, мярка 7.2. „Инвестиции в създаването, подобряването или разширяването на всички видове малка по мащаби инфраструктура”, по подмярка 19.2 „Прилагане на операции в рамките на стратегии за Водено от общностите местно развитие” от Програмата за развитие на селските райони за периода 2014 – 2020г..

Вносител: Кмет на общината

**2**.Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Отношение взеха:

д-р В.Желязков- Кмет на Община Никопол: */прави подробни разяснения по докладната записка и обяснява кое е наложило внасянето на тази докладна записка за отмяна на решение и приемане на ново такова само че с допълнение и кое налага да се приеме спешно./*

Кр.Халов: Колеги, чухте разясненията на Кмета на общината. Предлагам да подкрепим предложението на кмета. Градинката на Пристанището е входната врата към Никопол. На пристанището спират много туристически кораби с туристи от чужбина, които като слязат на българския бряг на Пристанище- Никопол, си създават първи впечатления за Никопол и за България. Имаме възможност да обновим тази градинка, в крайбрежен парк, който носи името Ливингстън.

Имате думата.

Ахмед Ахмедов- общински съветник: Подкрепям проекта и желая успешна реализация.

Кр.Халов: Колеги, гласуваме проекта за решение /чете проекта за решение/.

На основание чл. 21, ал. 1, т. 23, т. 24 и ал. 2 от Закона за местното самоуправление и местната администрация, чл.62, ал.9 от ЗУТ и чл.12, ал.3 от Наредба №3 на Общински съвет Никопол, Общински съвет – Никопол прие следното

**Р Е Ш Е Н И Е**

**№459/23.05.2019г.**

**I.** Отменя Решение № 456/15.05.2019г. на Общински съвет Никопол във връзка с кандидатстване с проектно предложение по Процедура чрез подбор от ИСУН: BG06RDNP001-19.253 , ”МИГ Белене – Никопол, мярка 7.2. „Инвестиции в създаването, подобряването или разширяването на всички видове малка по мащаби инфраструктура”, по подмярка 19.2 „Прилагане на операции в рамките на стратегии за Водено от общностите местно развитие” от Програмата за развитие на селските райони за периода 2014 – 2020 г.

**ІI.** Дава съгласие Община Никопол да кандидатства за предоставяне на безвъзмездна финансова помощ по процедура чрез подбор № BG06RDNP001-19.253 , ”МИГ Белене – Никопол, мярка 7.2. „Инвестиции в създаването, подобряването или разширяването на всички видове малка по мащаби инфраструктура”, по подмярка 19.2 „Прилагане на операции в рамките на стратегии за Водено от общностите местно развитие” от Програмата за развитие на селските райони за периода 2014 – 2020 г., за изпълнение на инфраструктурни проекти с проект***„Реконструкция, рехабилитация и обновяване на обекти на територията на община Никопол“***

***Подобект 1„Реконструкция и рехабилитация на улица „Васил Левски“ село Черковица, Община Никопол“***

***Подобект 2 „Обновяване на крайбрежен парк „Ливингстън“***

**ІІI.** Одобрява план – схема за преместваеми обекти на градското обзавеждане на територията на крайбрежен парк „ Ливингстън“.

**IV.** Дейностите включени в проект „***„Реконструкция, рехабилитация и обновяване на обекти на територията на община Никопол“ Подобект 1„Реконструкция и рехабилитация на улица „Васил Левски“ село Черковица, Община Никопол“ Подобект 2 „Обновяване на крайбрежен парк „Ливингстън“*** съответстват на приоритетите на Общинския план за развитие на Община Никопол за периода 2014-2020 г., както следва:

Приоритет №3 – „Техническа и инженерна инфраструктура“ ;

Специфична цел 2 – „Изграждане, разширяване и поддържане на техническата инфраструктура, подобряваща жизнената среда“;

Мярка 1 „Създаване и прилагане на стратегически подход при управлението на техническата инфраструктура в общината“;

Подмярка: „Рехабилитация на улици“.

Подмярка: „Изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение“.

**V.** Възлага на Кмета на община Никопол да изготви необходимата документация за кандидатстване по процедура чрез подбор № BG06RDNP001-19.253, ”МИГ Белене – Никопол“, мярка 7.2. „Инвестиции в създаването, подобряването или разширяването на всички видове малка по мащаби инфраструктура”, по подмярка 19.2 „Прилагане на операции в рамките на стратегии за Водено от общностите местно развитие” от Програмата за развитие на селските райони за периода 2014 – 2020 г..

ГЛАСУВАЛИ – 15 СЪВЕТНИКА

„ЗА“ – 15 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ВТОРА ТОЧКА ОТ ДНЕВНИЯ РЕД**

Дебат не се състоя.

Кр.Халов: Уважаеми колеги, поради изчерпване на дневния ред закривам шестдесет и първото заседание на Общински съвет – Никопол.

Заседанието приключи своята работа в 10.45 часа.

**ПРЕДСЕДАТЕЛ ОбС: /п/**

**/ Красимир Халов/**

**ЗАМ.ПРЕДСЕДАТЕЛ ОбС:/п/**

**/Светослав Ангелов/**

**ЗАМ.ПРЕДСЕДАТЕЛ ОбС:/п/**

**/Мария Георгиева/**

**ПРОТОКОЛЧИК: /п/**

**/Христина Миланова/**